**NAGYLAK KÖZSÉG ÖNKORMÁNYZAT**

**POLGÁRMESTERÉNEK**

**1/2021. (I.28.)**

**önkormányzati rendelete**

**a közterület használatáról és a közterület használat díjáról szóló 16/2015. (IX. 30.) rendelet módosításáról**

**Záradék:**

A rendelet megalkotás napja: 2021. január 27.

A rendelet kihirdetésének napja: 2021. január 28.

A rendelet hatályba lépés napja: 2021. január 29.

Nagylak Község Önkormányzat Képviselő-testületének képviseletében az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bek. a) pontjában foglalt feladatkörében eljárva a következőeket rendelem el:

**1. §**

Nagylak Község Önkormányzat Képviselő-testületének a közterület használatáról és a közterület használat díjáról szóló 16/2015. (IX. 30.) rendelet módosításáról számú rendelete (továbbiakban: Rendelet) 11. §-a az alábbi h) ponttal egészül ki:

*„(h) azon egyedi elbírálást igénylő esetekben, melyre a Képviselő-testület megítélése alapján, alapos indokkal nyújtanak be kérelmet.”*

***2. §***

A rendelet 11 § (2) bekezdése helyébe az alábbi rendelkezés lép:

*„(2) Nagylak Község Önkormányzat Képviselő-testülete a közvetlen életveszély elhárítását szolgáló bárminemű közterület igénybevétele esetén, valamint a 11 § (1) bekezdés h) pontja alá eső elbírálás esetén, a közterület használati díj fizetésének kötelezettsége alól – kérelemre – részben vagy egészben felmentést adhat, valamint a közterület-használati díj részletekben történő megfizetését engedélyezheti.”*

**3. §**

Jelen rendelet a kihirdetés napját követő napon lép hatályba azzal, hogy a már folyamatban lévő ügyekben is alkalmazni kell.

Nagylak, 2021. január 27.

 Kolozsvári Rozália dr. Szénási Hanna

 polgármester jegyző

**Záradék:**

Hirdetőtáblán történő kifüggesztéssel kihirdetve.

Nagylak, 2021. január 28.

 dr. Szénási Hanna

 jegyző